stanford-oval/wikipedia huggingface dataset:
רחוב ג'אמפ 21 (סרט)

| --- | --- |

 מבוסס על:  רחוב ג'אמפ 21 
 בימוי:  כריסטופר מילר, פיל לורד 
 הופק בידי:  סטיבן ג'יי קאנל   ניל מוריץ
 תסריט:  מייקל באקול
 עריכה:  ג'ואל נגרון
 שחקנים ראשיים:  ג'ונה היל   צ'נינג טייטום   דייב פרנקו   ברי לארסון   רוב ריגל   אייס קיוב
 מוזיקה:  מארק מות'רסבו 
 צילום:  ברי פטרסון 
 מדינה:  ארצות הברית 
 חברת הפקה:  Original Film   Cannell Studios   Relativity Media
 חברה מפיצה:  סרטי קולומביה   מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  ארצות הברית 12 במרץ 2012   ישראל 29 במרץ 2012
 משך הקרנה:  109 דק' 
 שפת הסרט:  אנגלית 
 סוגה:  סרט פשע, סרט נעורים, סרט קומדיה, סרט חבר'ה, סרט פעולה, סרט באדי קאפ 
 מקום התרחשות:  ניו אורלינס 
 תקציב:  42,000,000 דולר
 הכנסות:  201,585,328 דולר
 הכנסות באתר מוג'ו:   21jumpstreet
 סרט הבא:  רחוב ג'אמפ 22 
 אתר רשמי
 דף הסרט ב־IMDb
 
היל וטייטום מקדמים את הסרט בכנס וונדרקון 2012 באנהיים, קליפורניה
רחוב ג'אמפ 21 (באנגלית: 21 Jump Street) הוא סרט פעולה קומי אמריקאי משנת 2012 שבוים על ידי פיל לורד וכריסטופר מילר ונכתב על ידי התסריטאי מייקל באקול. בסרט מככבים ג'ונה היל וצ'נינג טייטום. הסרט מבוסס על סדרת טלוויזיה בעלת אותו השם משנת 1987 מאת סטיבן ג'יי קאנל.
הסרט עוקב אחר שני שוטרים הנאלצים לחיות מחדש את חיי התיכון, השוטרים הסמויים נדרשים ללכת כתלמידי בית ספר תיכון על מנת למנוע את התפשטותו של סם סינתטי חדש ולעצור את הספק.
הסרט יצא לאקרנים ב-16 במרץ 2012 על ידי חברות ההפצה האמריקאיות סרטי קולומביה ומטרו גולדווין מאייר. הסרט הפך להצלחה מסחרית ושובח על ידי מבקרי סרטים. סרט ההמשך יצא לאקרנים ב-13 ביוני 2014.
עלילת הסרט

בשנת 2005, מורטון שמידט (ג'ונה היל), תלמיד תיכון חסר ביטחון עצמי וחובב ספרים וגרג ג'נקו, (צ'נינג טייטום) תלמיד פופולרי, מחמיצים את נשף הסיום. שבע שנים מאוחר יותר, השניים נפגשים שוב באקדמיית משטרה והופכים לפרטנרים באופני סיור משטרתיים. הם עוצרים את דומינגו, מנהיג כנופיית אופנוענים, אך נאלצים לשחררו לאחר שג'נקו כשל בהקראת אזהרת מירנדה. השניים מועברים לתפקיד חדש שקם לתחיה משנות השמונים, הסתננות לתיכונים. קפטן דיקסון (אייס קיוב) נותן להם זהויות חדשות ושולח אותם לתיכון כדי לעצור התפשטות של סם סינתטי בשם HFS.
אחרי שזהויותיהם זויפו, שמידט וג'נקו נרשמים לכיתות שונות. שמידט מקבל כיוון בנוגע לסם מחברתו לכיתה מולי (ברי לארסון) והוא וג'נקו פוגשים את סוחר הסמים העיקרי בתיכון, התלמיד הפופולרי אריק (דייב פרנקו). השניים לוקחים את ה-HFS מולו כדי לשמור על זהותם כתלמידים. הם מנסים להוציא אותם אחד לשני אבל לא מצליחים. בסוף שמידט מתחיל לפתח רגש רומנטי כלפי מולי (אשר הייתה "מקובלת") בזמן שג'נקו מתחבר עם תלמידים בכיתת הכימיה. הם הולכים חזרה לכיתותיהם והמורה לספורט מר וולטרס פוגש אותם מסוממים ומתחיל קצת לחשוד...
שמידט עורך מסיבה כדי לזכות באמונו של אריק. במסיבה, חבריו של ג'נקו פורצים לסלולרי של אריק ומאזינים למידע בקשר לפגישה בקרוב בין אריק לספק שלו, אך תוך כדי ג'נקו גם תופס את שמידט מדבר עליו בזלזול. הקרע בין השניים גדל כאשר חיי התיכון שלהם גולשים לתפקידם המקצועי. שמידט וג'נקו מאתרים את אריק בחילופי כסף עם מפיצי ה-HFS - כנופיית האופנוענים מהפארק - ומרדף מתפתח בכביש המהיר. שמידט מהסס לירות בחברי הכנופיה והוא וג'נקו חוזרים לבית הספר ומתווכחים, הוויכוח מפריע למחזה שמתקיים בבית הספר. השניים מושעים מבית הספר ומוסרים מהתוכנית של ג'אמפ סטריט.
אריק הלחוץ והמבוהל מההתקלות בכביש המהיר ניגש את שמידט וג'נקו ומספר להם מה קרה, ללא ידיעתו מה תפקידם של השניים. אריק מגייס את השניים כאבטחה לעסקה שתתבצע בנשף הסיום. בנשף, שמידט מוצא את מולי מסוממת מה-HFS: הוא חושף בפניה את זהותו האמיתית ומתחנן בפניה לעזוב. בעסקה, שמידט וג'נקו מופתעים ומגלים שהספק הוא המורה לחינוך גופני מר וולטרס (רוב ריגל), שסחט את אריק כדי שיהיה הסוחר שלו לאחר שתפס אותו מעשן מריחואנה.
כנופיית האופנוענים מגיעה לעסקה אך מולי קוטעת את העסקה וחושפת ששמידט הוא שוטר. בזירה מתפתח מצב של תיקו מקסיקני שבו דומינגו קורא לאנשיו להרוג את שמידט וג'נקו. שניים מחברי הכנופיה חושפים את עצמם כסוכני DEA, טום הנסון ודוג פנהול (ג'וני דפ ופיטר דה לואיס מתפקידיהם בסדרה המקורית). תוך כדי קרב היריות פנהול והנסון נפצעים קשה. מר וולטרס ואריק בורחים בלימוזינה עם הכסף וחוטפים את מולי כבת ערובה; הכנופיה, שמידט וג'נקו רודפים אחריהם.
כאשר מרדף המכוניות מתפתח ברחבי העיר, ג'נקו יוצר פצצה מייצור ביתי לאחר שצבר ידע בשיעורי כימיה וזורק את הפצצה לתוך הלימוזינה, שמתפוצצת. מר וולטרס עוצר בצד ומנסה לברוח ברגל עם מולי כבת ערובה. הוא יורה בשמידט אך ג'נקו ספג את הכדור בזרועו, ומציל את שמידט; בתגובה, שמידט יורה במר וולטרס, ופוגע לא במכוון באיבר מינו. ג'נקו קורא בהצלחה בפני וולטרס את אזהרת מירנדה ועוצר את המורה ואת אריק. אחרי זה מולי מתפייסת עם מולי בטענה ש"אולי היית מניאק, אבל המניאק שבך הציל את חיי".שני השוטרים מיישבים את היחסים ביניהם. בתחנת המשטרה, שניהם מתקבלים בברכה כאשר דיקסון נותן להם משימה חדשה: להסתנן למכללה.
צוות שחקנים

ג'ונה היל - מורטון שמידט, שוטר, לא מוצלח מבחינה חברתית מועבר לרחוב ג'אמפ 21 לצד הפרטנר שלו ויריבו מהתיכון גרג ג'נקו. זהותו כתיכוניסט היא דאג מקוויד.
צ'נינג טייטום - גרגורי "גרג" ג'נקו, שוטר מאומן היטב אך קשה הבנה שמועבר לרחוב ג'אמפ 21, לצד הפרטנר שלו, מורטון שמידט. זהותו כתיכוניסט היא בראד מקוויד.
דייב פרנקו - אריק מולסון, תלמיד תיכון פסאודו-אקולוגי שמתיידד עם שמידט ואחד מסוחרי ה-HFS ,הנבל המשני הראשי של הסרט.
ברי לארסון - מולי, אחת מידידותיו של אריק ונאהבת על ידי שמידט.
רוב ריגל - מר וולטרס, מורה לחינוך גופני ואחד מסוחרי ה-HFS ,הנבל השלישי של הסרט.
דה ריי דייוויס - דומינגו, מנהיג הסוחרים אשר מתגלה בתור הסוחר של ה-HFS ,הנבל הראשי האמיתי של הסרט.
אייס קיוב - קפטן דיקסון, המפקד האגרסיבי של מחלקת רחוב ג'אמפ 21
כריס פרנל - מר גורדון, מורה לדרמה
אלי קמפר - גברת גריגס, מורה למדעים שנמשכת מינית לג'נקו
ג'ייק ג'ונסון - המנהל דדיאר, מנהל התיכון
ניק אופרמן - סגן ראש הארדי, שוטר שמחזיר את שמידט וג'נקו לרחוב ג'אמפ 21.
ג'וני דפ (הופעת קמע) - טום הנסון, סוכן DEA
ספנסר בולדמן - פרנץ' סמואלס
הפקה

במאי 2008 סרטי סוני אישרה כי עיבוד קולנועי לסדרה המקורית נמצא בפיתוח. ג'ונה היל שכתב תסריט קודם מאת ג'ו גזאם, שימש כמפיק בפועל וגם כיכב בסרט. היל הציע במקור שרוב זומבי (אנ') יביים את הסרט. במאי 2009 תיאר היל את הסרט כ"סרט בדירוג R (מוגבל לצפייה לקהל מבוגר מגיל 17), מטורף ו'רעים פוגש את ג'ון יוז'".
ב-21 בדצמבר 2009 נמסר שסוני במגעים עם פיל לורד וכריסטופר מילר (במאי גשם של פלאפל) לבימוי הסרט. העלילה ממשיכה את רצף האירועים של סדרת הטלוויזיה המקורית. לורד ציין: "כל מה שקרה בסדרה קרה, ועכשיו אנחנו כאן 20 שנה אחרי, ורואים את זה קורה עם אנשים שונים". עם זאת, הסרט מתאפיין בטון קומי מובהק, השונה מאוד מהטון הדרמטי והרציני של הסדרה.
הפקה > צילום

הסרט צולם בשנת 2011 בניו אורלינס ובסביבתה, אך יוצריו עשו מאמצים להסוות את המיקום כעיר גנרית בשם "מטרופוליטן". שלטי הרחוב הייחודיים הוחלפו בשלטים עם גופן Helvetica, שלטי חוצות מקומיים הוסרו דיגיטלית (למעט שלטי RTA ומודעת חוצות של Zatarain בסוף הסרט), ונמנעו מצילומים במיקומים אייקוניים של ניו אורלינס. עם זאת, נקודות ציון כמו חיבור הסהר והרחובות של הרובע הצרפתי עדיין נראים חלקית.
תיכון ריברדייל בג'פרסון, לואיזיאנה שימש כסט לבית הספר הבדיוני "סאגן". סצנת הלהקה צולמה בבית הספר התיכון בל צ'אס שבבל צ'אס, לואיזיאנה. בנוסף, תמונות הילדות של דמותו של ג'ונה היל היו תמונות אמיתיות שלו כתינוק. הצילומים הסתיימו ביולי 2011.
מוזיקה

את המוזיקה המקורית לסרט הלחין וכתב מארק מאדרסבאך, המוזיקאי הקבוע של פיל לורד וכריסטופר מילר, כשהפסקול המקורי של הסרט הולחן, נכתב ומבוצע בידי מגוון אמנים של היפ-הופ, ראפ ועוד.
רחוב ג'אמפ 21: פסקול הסרט המקורי
"The Real Slim Shady" - Eminem
"Police and Thieves" - The Clash
"You Can't Lose" - The Knux
"Boombox" - Dirt Nasty
"Caesar" - Ty Segall
"Helena Beat" - Foster the People
"So Into You" - Atlanta Rhythm Section
"Party Rock Anthem" - LMFAO
"Straight Outta Compton" - N.W.A
"Get Me Golden" - Terraplane Sun
"Swell Window" - Zee Avi
"Lookin' Fly" (feat. Will.i.am) - Murs
"Rescue Song" - Mr. Little Jeans
"Graduation (Friends Forever)" - Vitamin C
"Call the Police" - Ini Kamoze
"21 Jump Street - Main Theme (From the Motion Picture "21 Jump Street")" - Rye Rye & Esthero
"21 Jump Street (Main Theme)" - Wallpaper.
"You Are the Best" - Tim Myers
"Every Time I See Your Face" - Elon
| רחוב ג'אמפ 21: Original Motion Picture Score> מספר | רחוב ג'אמפ 21: Original Motion Picture Score> שם הקטע | רחוב ג'אמפ 21: Original Motion Picture Score> זמן |
| --- | --- | --- |
| 01 | Back Together | 1:54 |
| 02 | Arrival At Police Academy | 0:53 |
| 03 | Park Chase | 2:00 |
| 04 | Jump Street Rules | 1:05 |
| 05 | Korean Jesus | 1:08 |
| 06 | Arrival At School | 2:50 |
| 07 | Track Meet | 1:17 |
| 08 | Party Prep And Fight | 2:14 |
| 09 | Asking Molly To The Prom | 1:18 |
| 10 | Running Out Of Time | 1:23 |
| 11 | Fired | 1:16 |
| 12 | Motorcycle Gang Shows Up | 1:31 |
| 13 | Shoot Out | 3:49 |
| 14 | Limo Chase | 3:17 |
| 15 | Walters Holds Molly Hostage | 1:23 |
| 16 | We Did It | 1:49 |
| 17 | The Kiss | 1:28 |
| 18 | End Credits | 6:55 |
ביקורות והכנסות > שחרור הסרט

ב-12 במרץ נערכה הקרנת הבכורה של הסרט באוסטין, טקסס בתיאטרון פארמאונט כחלק מפסטיבל SXSW. הסרט יצא להקרנה רחבה בתיאטראות ב-16 במרץ 2012.
בגרסה המורחבת ב-Blu-ray כוללות 20 סצנות שנמחקו וקטע בשם "ג'וני דפ על הסט", שבו מוסבר כיצד הביאו את ג'וני דפ לחזור על תפקידו כטום הנסון. התגלה שדפ רצה כי דמותו תמות, אך לא פורסמו סיבות לכך. באחת הסצנות שנמחקו, הוצג כי טום ובן זוגו, דאג פנהול, שרדו את קרב היריות.
ביקורות והכנסות > הכנסות

ביום הפתיחה, הסרט הכניס 13.2 מיליון דולר, ובמהלך סוף השבוע הראשון הגיע לסכום של 35 מיליון דולר, כשהוא משאיר את הלורקס במקום השני אחרי שבועיים בראש. רחוב ג'אמפ 21 גרף בסך הכול 138,447,667 דולר בצפון אמריקה ו-63,137,661 דולר בשאר העולם, מה שהפך אותו לסרט הקומדיה הרווחי ביותר בז'אנר קומדיות התיכון.
הסרט גרף 138.4 מיליון דולר בארצות הברית ובקנדה ו-63.1 מיליון דולר בשאר המדינות, עם הכנסות כוללות של 201.6 מיליון דולר ברחבי העולם. זהו הסרט הקומדי הרווחי ביותר בכל הזמנים.
ביקורות והכנסות > ביקורות

באתר Rotten Tomatoes, זכה לדירוג אישור של 85% על סמך 227 ביקורות, עם דירוג ממוצע של 7.20/10. המבקרים קובעים: "סאטירה חכמה וחביבה של נוסטלגיה משנות ה-80 וסרטי נוער, רחוב ג'אמפ 21 מציע קומדיה סוערת עם ביס מספק ומפתיע". ב-Metacritic, הסרט קיבל ציון של 69 מתוך 100 על סמך 41 ביקורות, מה שמעיד על "ביקורות חיוביות בדרך כלל". קהל שהשתתף בסקר של CinemaScore נתן לסרט ציון ממוצע של "B" בסולם A+ עד F.
ריצ'רד רופר מהשיקגו סאן טיימס העניק לסרט ציון B+ ואמר: "לא חשבתי שצריך סרט כזה, אבל הוא בעצם די מצחיק". דייוויד היינס מ-WhatCulture דירג את התסריט במקום השלישי ברשימה של "10 התסריטים הטובים ביותר מאז 2010", וכותב: "היבט מרכזי להצלחת התסריט הוא האופן שבו הוא מגדיר את הסיפור בצורה חסכונית וממוקדת. אנחנו מתחילים ב-medias res, ובתוך עשרה עמודים מבססים את כל הקונפליקט, הבינאישי והאישי [...] כשהודיעו על ליהוקם של טאטום והיל, נאנחתי, אך הם התגלו כשחקנים נהדרים שעשו צדק עם ההומור המטורף של התסריט".
פרסים

הסרט זכה להכרה רבה בשנת 2012, כאשר הוא נרשם כסרט מספר 6 להורדה הבלתי חוקית ביותר באמצעות פרוטוקול BitTorrent עם כ-7.6 מיליון הורדות.
בנוסף, הסרט זכה במספר פרסים וקטגוריות, כולל פרס המוזיקה לקולנוע בפרסי סרטים וטלוויזיה של BMI, פרס "הפרסום התיאטרלי הטוב ביותר לפני ההצגה" וקטגוריות נוספות בפרסי טריילר הזהב. כמו כן, הסרט היה מועמד במספר פרסי MTV, ביניהם "הביצוע הקומי הטוב ביותר" לג'ונה היל ו"הגיבור הטוב ביותר" לצ'נינג טייטום. רחוב ג'אמפ 21 גם זכה בפרס סרט קומדיה אהוב בפרסי בחירת האנשים ובפרס הקומדיה הטובה ביותר בפרסי בחירת הנוער ב-2013.
סרטי המשך וספין אוף

ב-17 במרץ 2012, חברת ההפצות סוני פיקצ'רס הכריזה שתפעל על מנת להפיק סרט המשך, החברה חתמה על הסכם עם ג'ונה היל ובאקול שכתבו את התסריט לסרט ההמשך. היל וטייטום כיכבו גם בסרט ההמשך ואף היו המפיקים. פיל לורד וכריסטופר מילר חזרו לביים את הסרט. תחילה הסרט אמור היה לצאת לאקרנים ב-6 ביוני 2014. ב-8 במאי 2013, הוכרז שהסרט ידחה בשבוע ל-13 ביוני 2014. הוחלט שהסרט יקרא רחוב ג'אמפ 22.
סרטי המשך וספין אוף > רחוב ג'אמפ 23

בספטמבר 2013, רחוב ג'אמפ 23 הוכרז בפיתוח. בהתייחסו לפרויקט, אמר טאטום, "אני לא יודע אם הבדיחה הזו עובדת שלוש פעמים, אז נראה".
סרטי המשך וספין אוף > גברים בשחור 23

ב-10 בדצמבר 2014, נחשף שסוני מתכננת קרוסאובר בין גברים בשחור לרחוב סטריט. הידיעה הודלפה לאחר שמערכת סוני נפרצה ולאחר מכן אושרה על ידי במאי הסרטים, כריס מילר ופיל לורד, במהלך ראיון. במרץ 2016, ג'יימס בובין חתם כבמאי הקרוסאובר, אך בשנת 2019 אושר על ידי המפיק וולטר פארקס כי הפרויקט, בשם MIB 23, בוטל.
סרטי המשך וספין אוף > רחוב ג'אמפ: עכשיו להנאתה

ב-אפריל 2015 הוכרז על פיתוח סרט נוסף בסדרת רחוב ג'אמפ, הפעם עם תפקיד-ראשי נשי. בדצמבר 2016, רודני רוטמן הוחתם ככותב וכבמאי הסרט. בדצמבר 2018, טיפאני האדיש לוהקה לכוכבת הראשית, בעוד שזנדאיה ואוקוופינה היו גם במשא ומתן לתפקידים. עד נובמבר 2020, נחשף כי וונדי מולינו וליזי מולינו-לוגלין סיימו טיוטה של התסריט, והכותרת הרשמית של הסרט הוכרזה כ-Jump Street: Now for Her Pleasure.
סרטי המשך וספין אוף > סרט ספין-אוף של מולי טרייסי

ביולי 2023, הוכרז בפיתוח סרט ספין-אוף של רחוב ג'אמפ בהשתתפות מולי טרייסי.
הערות שוליים

↑  רשות התחבורה האזורית של ניו אורלינס
↑  Amazon.co.uk, www.amazon.co.uk (באנגלית אמריקאית)
↑  Weekend Report: 'The Lorax' Defeats Disappointing 'John Carter', Box Office Mojo
↑  21 Jump Street | Rotten Tomatoes, www.rottentomatoes.com (באנגלית)
↑  21 Jump Street Reviews, www.metacritic.com (באנגלית)
↑  Pamela McClintock, Box Office Report: ’21 Jump Street’ Wins Weekend Crown With Record $35 Mil, The Hollywood Reporter, ‏2012-03-18 (באנגלית אמריקאית)
↑  David Hynes, 10 Best Movie Screenplays Since 2010, WhatCulture.com, ‏2017-02-02 (באנגלית)
↑  Project X Most Pirated Movie of 2012 * TorrentFreak (באנגלית)
↑  Pro Posts, Billboard (באנגלית אמריקאית)
↑  Golden Trailer Awards, www.goldentrailer.com (באנגלית)
↑  Stuart Oldham,Jeff Sneider, Sony books ’21 Jump Street’ sequel, Variety, ‏2012-03-17 (באנגלית אמריקאית)
↑  Borys Kit, ‘Men in Black 4’ in Development at Sony, The Hollywood Reporter, ‏2013-05-03 (באנגלית אמריקאית)
↑  21 Jump Street 2 Takes Jurassic Park 4's Old Date - ComingSoon.net, web.archive.org, ‏2014-10-26
↑  Adam Chitwood, 21 JUMP STREET Sequel Titled 22 JUMP STREET, Collider, ‏2013-06-05 (באנגלית)
↑  Sandy Schaefer, '23 Jump Street' in the Works; No Director(s) Attached Yet, ScreenRant, ‏2014-09-09 (באנגלית)
↑  Ashley Lee, Channing Tatum Debates ’23 Jump Street’: “I Don’t Know If That Joke Works Three Times”, The Hollywood Reporter, ‏2014-10-17 (באנגלית אמריקאית)
↑  Fritz, Ben (2014-12-10). "Sony Plans 'Men in Black' – 'Jump Street' Crossover". Wall Street Journal (באנגלית אמריקאית). ISSN 0099-9660. נבדק ב-2024-12-17.
↑  Julia Alexander, Report: 23 Jump Street will be a crossover with Men in Black, Polygon, ‏2016-03-04 (באנגלית אמריקאית)
↑  Eric Eisenberg published, Wait, The Men In Black And 21 Jump Street Crossover Might Actually Happen?, CINEMABLEND, ‏2015-01-14 (באנגלית)
↑  Sony confirms 'Charlie's Angels' reboot, 'Jump Street'-'MIB' crossover, EW.com (באנגלית)
↑  Charlie Jane Anders, That 21 Jump Street-Men In Black Crossover Is Actually Happening, Gizmodo, ‏2016-03-04 (באנגלית אמריקאית)
↑  'Men In Black' 'Jump Street' crossover no longer in development, uk.movies.yahoo.com, ‏2019-01-08 (באנגלית בריטית)
↑  Silas Lesnick, 22 Jump Street Scribe to Direct 21 Jump Street Spinoff, ComingSoon.net - Movie Trailers, TV & Streaming News, and More, ‏2016-12-01 (באנגלית אמריקאית)
↑  Dave McNary, Female ‘21 Jump Street’ Spinoff in the Works, Variety, ‏2015-04-29 (באנגלית אמריקאית)
↑  Jeff Sneider, Tiffany Haddish in Talks to Star in New Jump Street Movie, Collider, ‏2018-12-05 (באנגלית)
↑  Justin Kroll, ‘Deadpool 3’: Marvel Studios And Ryan Reynolds Tap The Molyneux Sisters To Pen The Sequel, Deadline, ‏2020-11-20 (באנגלית אמריקאית)
↑  Maggie Dela Paz, Brie Larson to Lead 21 Jump Street Spin-off Movie, ComingSoon.net - Movie Trailers, TV & Streaming News, and More, ‏2023-07-04 (באנגלית אמריקאית)
גופה בחולות

| --- | --- |
 מבוסס על:  המחזה "מסיבת פרידה לאקדוחן" של דינה לימון ואסי הנגבי
 בימוי:  ריקי שלח
 הופק בידי:  ריקי שלח
 תסריט:  אריה קרישק אסי הנגבי רוני פלדמן ריקי שלח
 עריכה:  דרור בכר
 שחקנים ראשיים:  ששי סעד ישראל פוליאקוב אברהם סלקטר עזרא דגן שמואל אדלמן רחל דיין
 מוזיקה:  נחום היימן
 צילום:  איתמר הדר
 מדינה:  ישראל ישראל
 הקרנת בכורה:  1999
 משך הקרנה:  44 דקות
 שפת הסרט:  עברית
 דף הסרט ב־IMDb
 
גופה בחולות הוא סרט טלוויזיה ישראלי משנת 1999 בבימויו של ריקי שלח, עם ששי סעד, ישראל פוליאקוב, אברהם סלקטר, עזרא דגן, שמואל אדלמן ורחל דיין בתפקידים הראשיים.
התסריט מבוסס על המחזה "מסיבת פרידה לאקדוחן" של דינה לימון ואסי הנגבי (1981) שנכתב בהשראת הוצאתו להורג של אליהו גלעדי שהיה ממנהיגי לח"י על ידי אנשי המחתרת בעקבות חילוקי דעות חריפים ביותר בינו ולבין יצחק שמיר ופעילי לח"י אחרים. הסרט שודר ב-HOT3.
המחזה והסרט הסרט מתארים עימות דמיוני של מפקד מחתרת (בהשראת יצחק שמיר) ופקודיו עם העבר בעת שהוא מתמנה לתפקיד שר החוץ. שם המחתרת לא מוזכר.
תקציר העלילה

בביתו של יוסף מגידו (אליקים בשמו המחתרתי) (ששי סעד) שהיה מפקד מחתרת בזמן המנדט הבריטי, מתכנסים לוחמיו לשעבר כדי לחגוג את מינויו לשר החוץ של ישראל. הם מרימים כוסית ושרים את המנון המחתרת (מילים של דרור שוורץ). בין החוגגים גם אשתו נעמי (רחל דיין) ובנם דניאל.
את השמחה משבית אורח לא קרוא (ישראל פוליאקוב) שמבקש לשוחח עם יוסף אישית. הוא לא מזדהה בשמו ומראה ליוסף צילומים שצילם את יוסף הורג את אחד המפקדים הבכירים של המחתרת, דניאל בק המכונה "בנקו". יוסף לא מכחיש אך טוען כי זה היה הכרחי להצלת המחתרת וכי בנקו התנהג בצורה בלתי אחראית שסיכנה את המחתרת. האורח מזהיר אותו כי אם לא יוותר על המינוי לשר החוץ, הוא יפיץ את דבר הרצח בתקשורת.
יוסף מזמן לחדר הספרייה שלו, שלושה ממפקדי המחתרת שאישרו את ההחלטה להוציא להורג את בנקו אך לא ידעו שבעת ההתייעצות היה כבר בנקו הרוג מיריות של יוסף.
שלושת המפקדים הם - ישראל (שמואל אדלמן), יעקב (עזרא דגן) ונתן (אברהם סלקטר). לשלושתם היו סיבות טובות לתמוך בחיסולו של בנקו.
ישראל השתתף בפעולת החרמת כסף בבנק שבו השתתף בנקו ולוחם נוסף. הוא היה נהג מכונית המילוט אך ברח מתוך פחד. הלוחם נהרג ובנקו הצליח לברוח וביקש לנקום בו.
לנתן היה חשבון עם בנקו שהיה רודף נשים וכפה את עצמו על חברתו גאולה.
יעקב סייע לחברו פלש שהיה מודיע של הבריטים, להימלט מידו הנוקמת של בנקו כי פלש הציל אותו בשואה. בנקו ביקש לנקום בו אך חוסל לפני כן.
ליוסף הייתה נגד בנקו גם טינה אישית - בנקו כפה את עצמו על נעמי והוא אביו הביולוגי של בנם דניאל אך פרט להם, זה לא ידוע לאיש...
כולם מסכימים כי יש לחסל את האלמוני המאיים. יוסף נפגש עם האלמוני שמציג הפעם את עצמו כתבורי שהיה המקשר של בנקו. הוא היה מעריץ של בנקו והזהיר אותו לא להגיע לפגישה עם יוסף. הוא עקב אחריו, צילם את יוסף רוצח אותו ואחר כך את שלושת המפקדים קוברים אותו. הוא מסר את התמונות לבריטים שהבריחו אותו לבריטניה לאחר שגילה להם פרטים על המחתרת, שם עבר ניתוחים לשינוי פנים וכולם חשבו כי הוא מת בכלא. כעת הוא חוזר על דרישתו מיוסף לא להתמנות לשר החוץ. יוסף הורג אותו, שם את גופתו בתא המטען, חוזר לביתו ומודיע לשלושת המפקדים על כך.
לבסוף מושבע יוסף בכנסת כשר החוץ בשעה ששלושת המפקדים חופרים קבר לתבורי בגשם שוטף.
צוות השחקנים

| שם השחקן/ית | שם הדמות | הערות |
| --- | --- | --- |
| ששי סעד | יוסף (אליקים) מגידו | מפקד מחתרת לשעבר |
| רחל דיין | נעמי מגידו | אשתו של יוסף |
| ישראל פוליאקוב | תבורי | לוחם מחתרת לשעבר |
| אברהם סלקטר | נתן | מפקד במחתרת לשעבר |
| עזרא דגן | יעקב | מפקד במחתרת לשעבר |
| שמואל אדלמן | ישראל | מפקד במחתרת לשעבר |
יאניס יואנידיס (מדען מחשב)

| --- | --- |
אין תמונה חופשית
 לידה:  1959 (בן 66 בערך) איסטנבול, טורקיה 
 מקום לימודים:  אוניברסיטת קליפורניה בברקלי  האוניברסיטה הטכנית הלאומית של אתונה  אוניברסיטת הרווארד 
 מנחה לדוקטורט:  Eugene Wong 
 מוסדות:  אוניברסיטת אתונה 
 תלמידי דוקטורט:  Renée Miller, Eben Haber, Viswanath Poosala, Younkyung Kang, Chee-Yong Chan, Neoklis Polyzotis, Minos Garofalakis 
 פרסים והוקרה:  עמית ACM (2004) 
 
יאניס יואנידיס (ביוונית: Γιάννης Ιωαννίδης; נולד ב-1959) הוא פרופסור לאינפורמטיקה וטלקום באוניברסיטת אתונה שביוון מאז 1997 ונשיא ה-ACM מיולי 2022. בשנים 1986–1997 היה פרופסור למדעי המחשב באוניברסיטת ויסקונסין-מדיסון בארצות הברית. בשנים 2011–2021 שימש כנשיא ומנהל כללי של ATHENA, מרכז המחקר והחדשנות היחיד ביוון המתמקד אך ורק בטכנולוגיות מידע.
ביוגרפיה

יאניס יואנידיס נולד ב-1959 באיסטנבול. לאחר 1964 עבר לאתונה.
קיבל תואר ראשון בהנדסת חשמל מהאוניברסיטה הטכנית הלאומית של אתונה (1982) ותואר שני במתמטיקה שימושית מאוניברסיטת הרווארד (1983). בשנת 1986 קיבל תואר דוקטור במדעי המחשב מאוניברסיטת קליפורניה בברקלי. בשנים 1986–1997 היה פרופסור באוניברסיטת ויסקונסין-מדיסון, ארצות הברית .
תחומי המחקר שלו כוללים: מסדי נתונים ומערכות מידע, מדע הנתונים ומאגרים דיגיטליים, רשתות חברתיות וניתוח נתונים וטקסט. עבודתו היא לרוב רב-תחומית, מונעת על ידי בעיות המתעוררות במדעי החיים, בפיזיקה, במדעי החברה ובמדעי הרוח. פרסם למעלה מ-160 מאמרים. הוא מחזיק בשלושה פטנטים, והיה שותף להקמת חברת הזנק המבוססת על תוצאות של קבוצת המחקר שלו.
בשנת 2015 התמודד על תפקיד הרקטור של אוניברסיטת אתונה.
הוא חבר ה-ACM מ-1983, ומילא בארגון שלל תפקידים. בשנים 2018–2020 כיהן כמזכיר/גזבר של ה-ACM. מיולי 2022 מכהן בנשיא ה-ACM.
במשך יותר מעשור הוביל את מיזם OpenAIRE (אנ'). על שמו רשומים שלושה פטנטים.
הוא עמית ACM מאז 2004, ועמית IEEE וחבר באקדמיה אירופיאה.
נשוי לנטליה מנולה ולהם שלושה ילדים.
הערות שוליים

↑  Yannis Ioannidis, ATHENA Research and Innovation Center
↑  ACM Elects Yannis Ioannidis as President, ACM, May 27, 2022;
Yannis Ioannidis Re-elected as ACM President, ATHENA Research and Innovation Center, June 13, 2024
↑  Prof Yannis Ioannidis
| --- | --- |
בקרת זהויות :  ACM DL: 81100425758  dblp: i/YEIoannidis  MGP: 82281  ORCID: 0000-0002-1705-8247
טוביאנסקי (סרט)

| --- | --- |

כרזת הסרט (באנגלית)
 בימוי:  ריקי שלח
 הופק בידי:  משה אדרי, לאון אדרי, עופר נעים, ריקי שלח, אמיר גדליה, ברונו לנדסברג, לירן כרמלי
 תסריט:  מיכאל בר זוהר
 עריכה:  אפרת בן יעקב
 שחקנים ראשיים:  מיכה סלקטר עוז זהבי פולי רשף מרינה שויף
 מוזיקה:  אלירן אביתר לוי
 צילום:  רמי אגמי
 מדינה:  ישראל ישראל
 חברה מפיצה:  סרטי יונייטד קינג
 הקרנת בכורה:  2014
 משך הקרנה:  84 דקות
 שפת הסרט:  עברית
 דף הסרט ב־IMDb
טוביאנסקי הוא סרט דרמה ישראלי משנת 2014 בבימויו של ריקי שלח, עם מיכה סלקטר, עוז זהבי, פולי רשף ומרינה שויף בתפקידים הראשיים.
התסריט נכתב על ידי מיכאל בר זוהר והוא מבוסס על פרשת טוביאנסקי ממלחמת העצמאות בה נחטף סרן מאיר טוביאנסקי על ידי מפקדי מודיעין, הועמד לדין שדה מהיר באשמת בגידה והוצא מיד להורג על ידי כיתת יורים. התסריט אינו חופף במדויק את המהלך ההיסטורי כמו התנגדותו של אחד השופטים להחלטה על ההוצאה להורג או הרומן בין בנימין ג'יבלי למזכירתו. הזמן בין מעצרו של טוביאנסקי להוצאתו להורג היה 3.45 שעות בלבד.
רוב הצילומים נערכו בבית קאסר באבו כביר ובסביבתו. קיר ההוצאה להורג הקולנועי של טוביאנסקי נמצא שם עד היום.
המוזיקה נכתבה בידי אלירן אביתר לוי. בסוף הסרט שרה מיטל טרבלסי את שירו המפורסם של נתן אלתרמן "אלמנת הבוגד" ללחן של לוי.